wynnen peerde sullen dair op moeghen gaen en gheene
ande beesten dan gelijc voirscr steet It alle tstroe
dat vand voirs goeden comen sal dat sal hij
vertheren int voirs hoff ende te meste maken ende dat
mest vueren op tvoirs lant slants meeste proffijte alsoe
wel opde verste als opde naeste ende nergens elde en hij
en sal gheen stroe moegen verberre noch vercoope It waert
dat sake dat int voirs hof quame enighe waghen pden oft
cnape van des voirs cloesters wege die sal de voirs wynne ontfaen
en vueden alsoe dicwile alst te doen sal zijn op sijne cost
e
It allet mest dat int voirs hoff zijn sal ten lesten jae dat
sal die wynne uutvuere op die brake It waert alsoe dat hij
sbinne den voirs tmijne enige schade lede van tempeeste
gemeynen orloghe oft hagelslaghe tot ons liever vrouwen
dage lichtmisse toe end niet lange dair af sal hem
tvoirs cloester rastoer doen ter goeder napen taxacien
gelijc men boven ende beneden doen sal Mair dat sal
hij in tijts thoenen binnen vijfthien daghen en laten
oversien It sal de voirs wynne de voirs landen late
ten ynde van sijne tmijne inder manien hier nae
volgende Te weten is den yersten aert houdende
xxix boenden in vier stucken dair af de bloken
met tarwen besaeyt op vie getideghe voren wel
ende loflijc den anden aert xxviii boenden in
sesse stucken gelegen wel ende loflijc brake op eene
getideghe vore Ende die brake xxxviii boenden
een dachmael en xxxiii roeden wel ende loflijc
besaeyt optwee getideghe voren met somercoren It
sal de voirs wynne de voirs landen beemden en goede
wel ende loflijc wynne werve en mesten gelijc reeng
bove ende beneden Ende dese vorweerden ende
condicie hebben ptie malcanden gelooft tonderhouden
En hie af sijn borge des voirs wynne onbesundert
onvsceyden en elc voir al als pncipale sculders jan cretsart
vad des voirs wynne en henr de cuype geh momart c
p cor tyke willem decembr xxix